Document ID: 31990D0361

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 2ας Ιουλίου 1990
για την έγκριση του προγράμματος των Κάτω Χωρών όσον αφορά την ενίσχυση στο εισόδημα των γεωργικών εκμεταλλεύσεων
(Το κείμενο στην ολλανδική γλώσσα είναι το μόνο αυθεντικό)
(90/361/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 768/89 του Συμβουλίου της 21ης Μαρτίου 1989 για καθεστώς μεταβατικών ενισχύσεων στο γεωργικό εισόδημα (1), και ιδίως το άρθρο 7 παράγραφος 3,
τον κανονισμό (ΕΟΚ) αριθ. 3813/89 της Επιτροπής της 19ης Δεκεμβρίου 1989 περί λεπτομερειών εφαρμογής του καθεστώτος των μεταβατικών ενισχύσεων στο γεωργικό εισόδημα (2), όπως τροποποιήθηκε από τον κανονισμό (ΕΟΚ) αριθ. 1279/90 (3), και ιδίως το άρθρο 10 παράγραφος 3,
Εκτιμώντας:
ότι, στις 4 Μαΐου 1990, οι Κάτω Χώρες ανακοίνωσαν στην Επιτροπή την πρόθεσή τους να εισάγουν πρόγραμμα ενισχύσεων στο γεωργικό εισόδημα των γεωργικών εκμεταλλεύσεων· ότι οι ολλανδικές αρχές ανακοίνωσαν στην Επιτροπή συμπληρωματικές πληροφορίες σχετικά με το πρόγραμμα αυτό στις 31 Μαΐου 1990·
ότι στις 19 Ιουνίου 1990, έγινε διαβούλευση με την επιτροπή διαχειρίσεως των ενισχύσεων στο γεωργικό εισόδημα επί των μέτρων που προβλέπονται από την παρούσα απόφαση·
ότι στις 20 Ιουνίου 1990, έγινε διαβούλευση της επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) επί των ανωτάτων ποσών που θα καταλογισθούν ετησίως στον κοινοτικό προϋπολογισμό μετά την έγκριση του προγράμματος,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνεται το πρόγραμμα ενισχύσεων στο γεωργικό εισόδημα που οι ολλανδικές αρχές ανακοίνωσαν στην Επιτροπή στις 4 Μαΐου 1990.
Άρθρο 2
Τα ανώτατα ποσά που μπορούν να καταλογισθούν ετησίως στον κοινοτικό προϋπολογισμό βάσει της παρούσας απόφασης καθορίζονται ως εξής:
(σε εκατομμύρια Ecu)
1.2 // // // Έτος // Μέγιστο ποσό // // // 1991 // 1,1 // 1992 // 1,0 // 1993 // 0,8 // 1994 // 0,6 // 1995 // 0,4 // //
Άρθρο 3
Η παρούσα απόφαση απευθύνεται στο Βασίλειο των Κάτω Χωρών.
Βρυξέλλες, 2 Ιουλίου 1990.

Labels: 18
15
19
6